stanford-oval/wikipedia huggingface dataset:
อเมริกาส์เน็กซต์ท็อปโมเดล ฤดูกาลที่ 1
สรุปผลการแข่งขัน > บุคคลที่เกี่ยวข้องกับรายการ

ไทรา แบงส์ - เจ้าของรายการ, ช่างภาพ และกรรมการหลัก
เจนิส ดิคคินสัน - กรรมการ
คิโมร่า ลี ไซมอนส์ - กรรมการ
โบว์ คิวเลี่ยน - กรรมการ
แหล่งข้อมูลอื่น

เว็บไซต์อย่างเป็นทางการ
| ด ค กอเมริกาส์เน็กซต์ท็อปโมเดล |
| --- | --- |
กรรมการปัจจุบัน: ริต้า โอรา  ·  แอชลีย์ กราแฮม  ·  ดรูว์ เอลเลียต  ·  ดรูว์ เอลเลียต
อดีตกรรมการ: ไทรา แบงส์  ·   เคลลี่ ครูโทน  · เจ.อเล็กซานเดอร์  ·   ยู ไซ  ·  เจนิส ดิคคินสัน  ·  โบว์ คิลเลียน  ·  คิโมร่า ลี ซิมมอนส์  ·  อีริค นิโคลสัน  ·  โนเล่ แมริน  ·  ทวิกกี้  ·  พอลลิน่า โพริซโคว่า  ·  อังเดร ลีออน ทอลลีย์   ·  ไนเจล บาร์คเกอร์  ·  เจย์ แมนูเอล  · ร็อบ อีวานส์  ·  จอห์นนี่ วูเจ็ค  ·  ไบรอันบอย
ฤดูกาล : ผู้ชนะ: 1 : เอเดรียนน์ เคอร์รี่  ·  2 : โยอันนา เฮาสว์  ·  3 : อีวา พิกฟอร์ด  ·  4 : นาอิมา โมร่า  ·  5 : นิโคล ลิงก์เลทเทอร์  ·  6 : แดเนียลล์ อีวานส์  ·  7 : แคริดี อิงลิช  ·  8 : แจสลีน กอนซาเลซ  ·  9 : ซาลีช่า สโตเวอร์  ·  10 : วิทนีย์ ทอมป์สัน  ·  11 : แม็กคีย์ ซัลลีแวน  ·  12 : ทีโยน่า แอนเดอร์สัน  ·  13 : นิโคล ฟ็อกซ์  ·  14 : คริสต้า ไวท์  ·  15 : แอน วอร์ด  ·  16 : บริททานี่ ไคลน์  ·  17 : ลิซ่า ดามาโต้  ·  18 : โซฟี่ ซัมเนอร์  ·  19 : ลอร่า เจมส์  ·  20 : จอร์แดน มิลเลอร์  ·  21 : คีธ คาร์ลอส ·  22 : ไนล์ ดิมาร์โค่ · 23 : อินเดีย แกนส์ ·  24 : ไคล่า โคลแมน
เอ็ม1903 สปริงฟิลด์

|  สปริงฟิลด์ เอ็ม1903  |
| --- | --- |

ชนิด: ไรเฟิลแบบลูกเลื่อน
แหล่งกำเนิด: สหรัฐอเมริกา
บทบาท
ประจำการ: 1903–ปัจจุบัน
สงคราม:  รายการ  สงครามฟิลิปปินส์-อเมริกา   สงครามบานาน่า   การปฏิวัติแม็กซิโก   สงครามโลกครั้งที่หนึ่ง   สงครามประกาศอิสรภาพไอร์แลนด์   สงครามกลางเมืองไอร์แลนด์   สงครามโลกครั้งที่สอง   สงครามจีน–ญี่ปุ่นครั้งที่สอง   สงครามกลางเมืองจีน   สงครามเกาหลี   การปฏิวัติคิวบา   Hukbalahap Rebellion   สงครามเวียดนาม (จำกัด)  
ประวัติการผลิต
ผู้ออกแบบ: Springfield Armory
ช่วงการออกแบบ: ค.ศ. 1903 (1903)
ช่วงการผลิต: ค.ศ. 1903 (1903)–ค.ศ. 1949 (1949)
จำนวนที่ผลิต: 1,300,000+
แบบอื่น: See Variants
ข้อมูลจำเพาะ
มวล: 3.94 kg (8.7 lb)
ความยาว: 1,097 mm (43.2 in)
ความยาวลำกล้อง: 610 mm (24 in)

กระสุน: .30-03; .30-06 Springfield
การทำงาน: Bolt action
อัตราการยิง: 10–15 rounds/min
ความเร็วปากกระบอก: 854 m/s (2,800 ft/s)*
ระยะหวังผล: 914 เมตร (1,000 หลา)*
พิสัยไกลสุด: 5,029 เมตร (5,500 หลา)* with .30 M1 Ball cartridge
ระบบป้อนกระสุน: 5-round stripper clip,  25-round (Air Service variant) internal box magazine
ศูนย์เล็ง: Flip-up rear sight graduated to 2,500 เมตร (2,700 หลา)*, barleycorn-type front sight M1903A3: Aperture rear sight, barleycorn-type front sight
ประเภทใบมีด: Bayonet
เอ็ม1903 สปริงฟิลด์,ชื่ออย่างเป็นทางการว่า ปืนไรเฟิลสหรัฐ,คาลิเบอร์.30-06, โมเดล 1903 เป็นปืนเล็กยาวหรือไรเฟิลสัญชาติอเมริกัน แบบลูกเลื่อน, คลิปกระสุน 5 นัดและแบบยิงซ้ำ(repeating rifle),ซึ่งได้ใช้ในช่วงครึ่งแรกในศตวรรษที่ 20
มันได้ถูกใช้งานอย่างเป็นทางการในฐานะปืนไรเฟิลแบบลูกเลื่อนในกองทัพสหรัฐอเมริกา เมื่อวันที่ 19 มิถุนายน ค.ศ. 1903 และถูกใช้งานในสงครามโลกครั้งที่หนึ่ง.มันได้ถูกแทนที่อย่างเป็นทางการโดยปืนไรเฟิลมาตรฐานแบบกึ่งอัตโนมัติบรรจุ 8 นัดอย่าง เอ็ม1 กาแรนด์ ในปี ค.ศ. 1936 อย่างไรก็ตาม เอ็ม1903 สปริงฟิลด์ ยังคงถูกใช้งานอยู่ในช่วงสงครามโลกครั้งที่สอง,เนื่องจากสหรัฐอเมริกาไม่มีปืนกึ่งอัติโนมัติเอ็ม 1 เพียงพอต่อการใช้งานในช่วงเริ่มต้นของสงคราม.นอกจากนี้ยังคงถูกใช้งานเป็นปืนซุ่มยิงในช่วงสงครามโลกครั้งที่สอง,สงครามเกาหลีและแม้แต่ช่วงแรกในสงครามเวียดนาม.มันยังเป็นที่นิยมที่เป็นอาวุธปืนสำหรับพลเรือน, นักสะสมของเก่าทางประวัติศาสตร์และปืนไรเฟิลสำหรับการฝึกทางทหาร
แซมมวล เจ. สมิธ

| แซมมวล เจ>  สมิธ |
| --- | --- |

เกิด: 6 กรกฎาคม พ.ศ. 2363
เสียชีวิต: 10 ตุลาคม พ.ศ. 2452 (89 ปี)
อาชีพ: มิชชันนารี   เจ้าของโรงพิมพ์
แซมมวล โจนส์ สมิธ (อังกฤษ: Samuel Jones Smith; 6 กรกฎาคม 2363-10 ตุลาคม 2452) มิชชันนารี ซึ่งเป็นที่รู้จักจากการเป็น เจ้าของโรงพิมพ์ และ ผู้พิมพ์หนังสือ ใน สยาม (ประเทศไทย ในปัจจุบัน) หมอสมิธเป็นกำพร้าตั้งแต่เด็ก เขาถูกอุปการะใน พม่า โดยมิชชันนารีชาวอเมริกัน จอห์น เทย์เลอร์ โจนส์ และภรรยาของเขา เอลิซ่า โกรว์ โจนส์ ก่อนทั้งคู่จะมาเผยแพร่ศาสนาที่ สยาม เมื่อปี พ.ศ. 2376 หมอสมิธถูกส่งไปศึกษาต่อที่ สหรัฐอเมริกา และเดินทางกลับสยามในฐานะมิชชันนารีเมื่อปี พ.ศ. 2392 ในปี พ.ศ. 2412 เขาออกจากการเผยแผ่ศาสนาและเปิดกิจการโรงพิมพ์ตีพิมพ์หนังสือพิมพ์หลายฉบับและวรรณคดีไทยที่ได้รับความนิยมและมีชื่อเสียงหลายเรื่อง
บันทึก

↑  Some sources list the middle name as John.
แกงกะหรี่ไทย

แกงกะหรี่ไทย
แกงกะหรี่ไทยกินพร้อมข้าว
แกงกะหรี่ เป็นหนึ่งในสามแกงหลักของไทย ร่วมกับแกงเขียวหวานและแกงเผ็ด เป็นรายการอาหารที่พบได้ในร้านอาหารไทยในต่างประเทศ โดยเฉพาะในประเทศตะวันตก
ในภาษาอังกฤษจะเรียกแกงกะหรี่ไทยว่า "แกงเหลือง" (yellow curry) เช่นเดียวกับที่เรียกแกงเขียวหวานว่า "แกงเขียว" (green curry) และเรียกแกงเผ็ดว่า "แกงแดง" (red curry) รวมกันเป็นแกง 3 สี อย่างไรก็ตาม แกงกะหรี่ไทยเป็นคนละอย่างกับแกงเหลืองซึ่งเป็นอาหารปักษ์ใต้
แกงกะหรี่ไทยนั้นมีเอกลักษณ์ที่ต่างจากแกงกะหรี่ดั้งเดิมซึ่งมีที่มาจากอินเดีย หรือแกงกะหรี่ญี่ปุ่น ตรงที่มีการใส่กะทิ
เพราะรักใช่เปล่า

| เพราะรักใช่เปล่า |
| --- | --- |

ประเภท: ละครชุด
สร้างโดย: Mandee Work
เขียนโดย: CandyOn และ AoftionDMD
กำกับโดย: ธนะมินทร์ วงษ์สกุลพัชร์
แสดงนำ:   ศุภพงษ์ อุดมแก้วกาญจนา  พฤกษ์ พานิช  สิทธิโชค เผือกพูลผล  กานต์ กฤษณะพันธ์ 
ดนตรีแก่นเรื่องเปิด:   นี่คือรักใช่ไหม – แก้ว จริญญา ศิริมงคลสกุล x โทโมะ วิศว ไทยานนท์  รักใช่หรือเปล่า? (Is This Love?) – อิศรา กิจนิตย์ชีว์  ความรู้สึกที่เปลี่ยน  – ศุภพงษ์ อุดมแก้วกาญจนา  ห้ามไม่ไหวแล้วใจ  – ภัทรวี ศรีสันติสุข  กี่เหตุผลที่ทำให้รัก  – Pantherist 
ดนตรีแก่นเรื่องปิด:   นี่คือรักใช่ไหม – แก้ว จริญญา ศิริมงคลสกุล x โทโมะ วิศว ไทยานนท์  พร้อมอยู่แล้ว (Are you ready?) – เรืองฤทธิ์ ศิริพานิช  รักใช่หรือเปล่า? (Is This Love?) – อิศรา กิจนิตย์ชีว์  ทำไมต้องคนนี้?  – MEAN  ห้ามไม่ไหวแล้วใจ  – ภัทรวี ศรีสันติสุข  กี่เหตุผลที่ทำให้รัก  – Pantherist  Can you feel?  – หนึ่ง อภิวัฒน์ พงษ์วาท 
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 13
การผลิต
ผู้อำนวยการสร้าง: กิตติพัฒน์ จำปา
ความยาวตอน: 60 นาที
ออกอากาศ
เครือข่าย: ช่องวัน,ไลน์ทีวี
ออกอากาศ: 24 มกราคม พ.ศ. 2563 – 24 เมษายน พ.ศ. 2563
เพราะรักใช่เปล่า เป็นซีรีส์ชายรักชาย (Yaoi) ที่นำเสนอเรื่องราวในลักษณะล้อเลียนแต่ไม่เสียดสีเกี่ยวกับขนบของวัฒนธรรมวายไทย ซึ่งแตกต่างกับโลกแห่งความเป็นจริงของกลุ่ม LGBT ผ่านตัวละครหลัก 2 คู่ จัดอยู่ในกลุ่มวรรณกรรมล้อ (Parody) แบบ Pastiche (ไม่มีเนื้อหาเสียดสี) อำนวยการสร้างโดย กิตติพัฒน์ จำปา (เจ้าของเพจดูมันดิ) เขียนบทละครโดยนักเขียนนิยายนามปากกา CandyOn และ AoftionDMD (กิตติพัฒน์ จำปา) ควบคุมการแสดงโดย ณธวรรศว์ ปิยานนท์พงศ์ และกำกับการแสดงโดย ธนะมินทร์ วงษ์สกุลพัชร์
โดยการนำเสนอคู่แรกจะเป็นแนวโรแมนติก คอมเมดี้ (romantic comedy) ภายใต้บริบทของวัฒนธรรมวายไทย “เหล่หญิง แต่ชอบผู้ชายคนนี้แค่คนเดียว” ส่วนคู่หลังจะเป็นแนวโรแมนติก ดราม่า (romantic drama) ภายใต้พัฒนาการในการยอมรับและเปิดเผยตัวตน (come out of the closet) ของ LGBT
เนื้อเรื่อง

ซน (สิทธิโชค เผือกพูลผล) นักศึกษาหนุ่มผู้ใฝ่ฝันอยากเป็นนักเขียนนิยายไซไฟเพื่อเอาชนะซอล (กวิสรา ตั้งกิจสุวานิช) น้องสาวซึ่งเป็นนักเขียนนิยายวาย จับได้ว่าในนิยายที่ซอลเขียนนั้นได้ใช้ตัวซนกับคู่อริอย่างสายฟ้า (กานต์ กฤษณะพันธ์) เป็นตัวละครหลักในนิยาย เนื่องจากซอลไปเห็นอุบัติเหตุที่ทำให้ทั้งสองคนจูบกันในระหว่างที่ทะเลาะวิวาทกันเรื่องผู้หญิง จนนำไปสู่การท้าทายและการสาบานให้เรื่องทั้งหมดที่ซอลเขียนเป็นเรื่องจริง ซึ่งหลังจากที่ซนสาบานแล้วเหตุการณ์รอบๆ ตัวของซนเองก็เหมือนจะไปในทิศทางของนิยายจนซนเริ่มกลัวว่าตัวเองจะตกเข้าไปอยู่ในนิยายจริงๆ โดยเฉพาะเหตุการณ์ที่ทำให้ซนและสายฟ้าต้องมารวมมือกันในการขึ้นคอนเสิร์ตของชมรมฟุตบอล แต่หลังจากที่ทั้งสองคนเริ่มเปิดใจวางทิฐิและรวมมือกันทำให้ความสัมพันธ์ของทั้งสองคนพัฒนาไปเป็นความรัก และสุดท้ายแล้วซนก็ตัดสินใจวางความวิตกกังวลเรื่องนิยายและเปิดรับสายฟ้าเข้ามาในชีวิต
นอกจากนั้นในนิยายของซอลยังได้ใช้เพื่อนสนิทของซนอย่างติวเตอร์ (ศุภพงษ์ อุดมแก้วกาญจนา) และพี่สายรหัสอย่างไฟท์เตอร์ (พฤกษ์ พานิช) เป็นอีก 1 คู่หลักในนิยาย ซึ่งในความเป็นจริงนั้นตัวไฟท์เตอร์เองก็แอบชอบติวเตอร์น้องรหัสตัวเองตั้งแต่เจอกันครั้งแรก แต่ด้วยความที่ยังไม่กล้ายอมรับในเพศสภาพของตัวเองและการที่พ่อของไฟท์เตอร์ต้องการให้ลูกชายคนเดียวคบกับหวาหว่า (เจณิสตา พัฒนศิริวิศว) ซึ่งเป็นเพื่อนสนิทอีกคนของติวเตอร์จึงทำให้ทั้งสองคนมีปัญหากัน ในส่วนตัวของติวเตอร์เองก็มีปัญหาทางด้านการเงินเนื่องจากครอบครัวล้มละลายทำให้ติวเตอร์ต้องเรียนไปทำงานไปและหาเงินมาใช้หนี้นอกระบบแทนครอบครัว เมื่อไฟท์เตอร์รู้เรื่องก็ได้เข้ามาช่วยเหลือและดูแลติวเตอร์ในช่วงที่ติวเตอร์มีปัญหาทางด้านการเงินอย่างหนัก ทำให้ทั้งสองคนใกล้ชิด ยอมรับ และกล้าที่จะก้าวข้ามมายอมรับเพศสภาพของตัวเอง ซึ่งหลังจากที่ทั้งสองคบกันแล้วอุปสรรคใหญ่ของทั้งคู่กลับเป็นการยอมรับจากพ่อไฟท์เตอร์ที่มองว่าความรักระหว่างเพศเดียวกันไม่ยั่งยืน แต่สุดท้ายแล้วไฟท์เตอร์ก็สามารถทำให้พ่อเปิดใจและยอมรับกับการเลือกทางเดินชีวิตของตัวเอง
รายชื่อนักแสดง

| บทบาท | นักแสดงหลัก |
| --- | --- |
ติวเตอร์: ศุภพงษ์ อุดมแก้วกาญจนา
ไฟท์เตอร์: พฤกษ์ พานิช
ซน: สิทธิโชค เผือกพูลผล
สายฟ้า: กานต์ กฤษณะพันธ์
บทบาท: นักแสดงสมทบ
หวาหว่า: เจณิสตา พัฒนศิริวิศว
เดย์: อัครวุฒิ มังคลสุต
โซดา: อรัชพร โภคินภากร
ซอล: วีริณฐ์ศรา ตั้งกิจสุวานิช
เจแปน: ภาณุภัทร อโนมกิติ
แทนไท: วิชัย แซ่ฟ่าน
ดิว: กรธัสส์ รุจีรัตนาวรพันธ์ุ
บลู: ณฐสิชณ์ เอื้อเอกสิชฌ์
แชมป์: สรณ์ธรรศ บัวงาม
เซ็น: ธนภัทร ชนะกุลพิศาล
นที: เปี่ยมชล ดำรงสุนทรชัย
จูเนียร์: รัชพงศ์ อโนมกิติ
บทบาท: นักแสดงรับเชิญ
แม่ของซนและซอล: เมทินี กิ่งโพยม
พ่อของซนและซอล: เพ็ญเพ็ชร เพ็ญกุล
พี่ต้องพี่สาวของติวเตอร์: ฑิฆัมพร ฤทธิ์ธาอภินันท์
พี่เก๋ผู้จัดการร้านกาแฟ: รัศมีแข ฟ้าเกื้อล้น
พ่อของไฟท์เตอร์: วิลลี่ แมคอินทอช
ธีร์: กฤตภัค อุดมพานิช
ฟิวส์: ภีมพล พาณิชย์ธำรง
ธาร: ศุภศิษฏ์ จงชีวีวัฒน์
ไทป์: คณาวุฒิ ไตรพิพัฒนพงษ์
งานสร้าง

แผนงานเริ่มต้นตั้งแต่ปลายปีพ.ศ. 2561 โดยเริ่มแรกได้วางตัว ศิวัจน์ สวัสดิ์มณีกุล เป็นผู้กำกับซีรีส์ ก่อนจะมีการประกาศเปิดตัวนักแสดงในเดือนมีนาคม พ.ศ. 2562 และเริ่ม Workshop นักแสดงตั้งแต่ต้นเดือนเมษายน - ปลายเดือนสิงหาคม พ.ศ. 2562 ใช้ระยะเวลาถึง 5 เดือน โดย ณธวรรศว์ ปิยานนท์พงศ์ ซึ่งรับหน้าที่เป็น acting coach ให้เหตุผลว่าเป็นเพราะนักแสดงเกือบทั้งหมดในซีรีส์เป็นนักแสดงใหม่จึงจำเป็นต้องใช้เวลาในการ Workshop นาน ซึ่งในช่วงเวลานี้เองที่ศิวัจน์ได้ถอนตัวออกไปเนื่องจากติดถ่ายทำซีรีส์เรื่องด้ายแดง (Until we meet again) และได้ ธนะมินทร์ วงษ์สกุลพัชร์ เข้ามารับหน้าที่เป็นผู้กำกับซีรีส์แทน
ต้นเดือนกันยายน พ.ศ. 2562 ทางซีรีส์ได้มีการบวงสรวงและเริ่มต้นการถ่ายทำ ซึ่งมีกำหนดออกอากาศทางช่องวันในวันที่ 24 มกราคม พ.ศ. 2563 และ Rerun ทาง Line TV ในวันเดียวกัน โดยในระหว่างการออกอากาศทางซีรีส์ก็ยังมีการถ่ายทำอยู่ จนมาเกิดปัญหาไม่สามารถถ่ายทำต่อได้ในช่วงปลายเดือนมีนาคม พ.ศ. 2563 เนื่องจากสถานการณ์โควิด-19 ทำให้ทางทีมงานจำเป็นต้องนำ footage เท่าที่มีมาตัดต่อเพื่อทำการออกอากาศซีรีส์ต่อไปตามกำหนดการ และออกอากาศตอนสุดท้ายจบไปเมื่อวันที่ 24 เมษายน พ.ศ. 2563 ก่อนสถานการณ์โควิดจะสิ้นสุดลง
ประเด็นผลกระทบจากสถานการณ์โควิด-19

จากการระบาดทั่วโลกของไวรัสโคโรนาในปี พ.ศ. 2562 – 2563 และการเริ่มระบาดอย่างหนักในประเทศไทยช่วงต้นเดือนมีนาคม ทำให้สมาคมผู้กำกับภาพยนตร์ไทยแจ้งขอความร่วมมือให้หยุดพักการถ่ายทำของกองถ่ายซีรีส์ ตั้งแต่วันที่ 18 มีนาคม พ.ศ. 2563 และการประกาศสถานการณ์ฉุกเฉินของรัฐบาลในวันที่ 25 มีนาคม พ.ศ. 2563 ส่งผลทำให้ทางทีมงานซีรีส์ไม่สามารถทำการถ่ายทำได้ ซึ่งทางทีมงานได้แจ้งผ่านบัญชีอย่างเป็นทางการ (official account) ในทวิตเตอร์เมื่อวันที่ 28 มีนาคม พ.ศ. 2563 ใจความว่า “เนื่องจากสถานการณ์ Covid-19 ทำให้ไม่สามารถถ่ายทำตามแพลนที่วางไว้ ส่งผลกระทบต่อบทที่เหลือโดยเฉพาะตัวละครสายฟ้าและซน รวมถึงตัวละครที่เหลือ ทั้งนี้ทางทีมงานได้ทำการแก้ไข ตัดต่อโดยนำซีนที่ถ่ายทำเสร็จแล้วมาตัดออนแอร์เพื่อให้ได้ออนแอร์ตามเวลาที่ได้เช่าซื้อช่องไว้ และด้วยตัวละครติวเตอร์ไฟท์เตอร์ได้ถ่ายทำไปแล้วเกีอบครบ 100% จึงไม่เกิดปัญหาในการตัดต่อสำหรับเนื้อหาของคู่นี้ ทำให้ทีมงานตัดสินใจต้องเล่าเรื่องคู่นี้เป็นหลักในช่วงนี้ ถ้าการถ่ายทำยังไม่สามารถทำได้ในช่วงนี้ ทางทีมงานจะทำตอนพิเศษของสายฟ้าซนแยกออกมาเพื่อเล่าเรื่องให้สมบูรณ์”
เพลงประกอบละคร

| ชื่อเพลง | ขับร้องโดย |
| --- | --- |
พร้อมอยู่แล้ว (Are you ready?): เรืองฤทธิ์ ศิริพานิช
นี่คือรักใช่ไหม: แก้ว จริญญา ศิริมงคลสกุล x โทโมะ วิศว ไทยานนท์
ทำไมต้องคนนี้?: MEAN
กี่เหตุผลที่ทำให้รัก: Pantherist
รักใช่หรือเปล่า? (Is This Love?): อิศรา กิจนิตย์ชีว์
รักใช่หรือเปล่า? (Is This Love?) เวอร์ชันแร็พ: อิศรา กิจนิตย์ชีว์ x ศุภพงษ์ อุดมแก้วกาญจนา
ความรู้สึกที่เปลี่ยน: ศุภพงษ์ อุดมแก้วกาญจนา
ห้ามไม่ไหวแล้วใจ: ภัทรวี ศรีสันติสุข
หัวใจมันไม่ฟัง: Pinpin
Can you feel?: หนึ่ง อภิวัฒน์ พงษ์วาท
Truth or Dare:  ต้น ธนษิต
เธอคือเรื่องจริง: ธนกฤต พานิชวิทย์
การตอบรับ

Why R U เป็นซีรีส์ที่ได้รับคำชื่นชมอย่างมากในส่วนของภาพ องค์ประกอบภาพ การใช้สัญลักษณ์ ดนตรีประกอบ และการแสดง แต่จากการที่สังคมไทยมีการนำโมเดลการมองชาย-หญิงแยกกันอย่างชัดเจน (bipolar gender) มาผสมกับวัฒนธรรมยะโอะอิ (Yaoi) ของญี่ปุ่นทำให้เกิดวัฒนธรรมวายไทยที่เป็นปัญหาด้านมายาคติกับกลุ่ม LGBT ทำให้เมื่อซีรีส์ออกฉายก็มีประเด็นที่เป็นข้อถกเถียงกันในสื่อโซเชียลของไทยเรื่องการกระทำบ้างอย่างที่ไม่สมเหตุผลของตัวละครในขนบของวายไทย และขนบของละครไทย เช่น ทำไมนายเอกเป็นฝ่ายเริ่มจูบพระเอกก่อน, มีปัญหาเรื่องเงินอยู่หรูไปไหมทำไมไม่ขายคอนโดเช่าห้องอยู่แทนจะได้ดูน่าสงสารยิ่งขึ้น และความร้อนแรงเกินควรของฉากเลิฟซีน ซึ่งทางผู้กำกับได้ออกมาชี้แจงว่าเป็นความตั้งใจของทีมงานที่จะยกระดับซีรีส์วายของไทยให้เทียบเท่ากับซีรีส์วายของต่างประเทศ ซึ่งตัวซีรีส์เองก็ได้รับความนิยมอย่างกว้างขวางในแถบเอเชียตะวันออก เอเชียตะวันออกเฉียงใต้ เอเชียใต้ ยุโรป อเมริกา และลาตินอเมริกา
ในส่วนของเรตติ้งบน LINE TV นั้นเดือนกุมภาพันธ์ได้เรตติ้ง 0.2353 และมียอดรับชม 12,149,508 วิว และเดือนมีนาคมได้เรตติ้ง 0.1720 และมียอดรับชม 17,510,118 วิว โดยมียอดเข้าชมย้อนหลังทางไลน์ทีวีมากกว่า 55 ล้านครั้ง (สถิติ เมษายน พ.ศ. 2563) ส่วนกระแสในทวิตเตอร์สามารถติดทวิตเตอร์เธรดในประเทศต่างๆ ทั้งหมด 32 ประเทศจาก 62 ประเทศที่มีการเก็บสถิติทวิตเตอร์เธรด โดยตอนที่ 9 ติดเธรดจำนวนมากสุดคือ 27 ประเทศ และตอนที่ 11 ติดเธรดโลกอันดับสูงสุดที่อับดับ 4 (ข้อมูลจากเว็บไซต์ getdaytrends.com)
รางวัล

| รายการ | สาขา | ผู้ได้รับการเสนอชื่อ | ผลรางวัล |
| --- | --- | --- | --- |
| MAYA AWARDS 2020 (มายามหาชน) | ดาราคู่ขวัญ (คู่จิ้น) ขวัญใจมหาชน | พฤกษ์ พานิช และ ศุภพงษ์ อุดมแก้วกาญจนา | เสนอชื่อเข้าชิง |
| ZOOM DARA Awards & Showcase 2020 | คู่ฟินชิปเปอร์ซูม | พฤกษ์ พานิช และ ศุภพงษ์ อุดมแก้วกาญจนา | ชนะ |
| Yniverse Awards 2020  | Hottest Star of the Yniverse | พฤกษ์ พานิช | ชนะ |
| Yniverse Awards 2020  | Kiss Couple of the Yniverse | พฤกษ์ พานิช และ ศุภพงษ์ อุดมแก้วกาญจนา | เสนอชื่อเข้าชิง |
| Yniverse Awards 2020  | Kiss Couple of the Yniverse | กานต์ กฤษณะพันธ์ และ สิทธิโชค เผือกพูลผล | ชนะ |
| Yniverse Awards 2020  | Song of the Yniverse | แก้ว จริญญา ศิริมงคลสกุล x โทโมะ วิศว ไทยานนท์ | เสนอชื่อเข้าชิง |
| Yniverse Awards 2020  | Moon of the Yniverse | ศุภพงษ์ อุดมแก้วกาญจนา | เสนอชื่อเข้าชิง |
| Yniverse Awards 2020  | Moon of the Yniverse | สิทธิโชค เผือกพูลผล | เสนอชื่อเข้าชิง |
| Yniverse Awards 2020  | Sun of the Yniverse | พฤกษ์ พานิช | เสนอชื่อเข้าชิง |
| Yniverse Awards 2020  | Gemini of the Yniverse | กานต์ กฤษณะพันธ์ และ สิทธิโชค เผือกพูลผล | เสนอชื่อเข้าชิง |
| Yniverse Awards 2020  | The Greatest Series of the Yniverse |  | ชนะ |
| Central BL Awards 2021 (Mexico) | Best Soundtrack | แก้ว จริญญา ศิริมงคลสกุล x โทโมะ วิศว ไทยานนท์ | เสนอชื่อเข้าชิง |
| Central BL Awards 2021 (Mexico) | Best Dramatic Scene | พฤกษ์ พานิช และ ศุภพงษ์ อุดมแก้วกาญจนา | ชนะ |
| Central BL Awards 2021 (Mexico) | Best Kiss Scene | กานต์ กฤษณะพันธ์ และ สิทธิโชค เผือกพูลผล | ชนะ |
| Central BL Awards 2021 (Mexico) | Best Hot Scene | พฤกษ์ พานิช และ ศุภพงษ์ อุดมแก้วกาญจนา | เสนอชื่อเข้าชิง |
แหล่งข้อมูลอื่น

นิยาย Why R U ? เพราะรักใช่เปล่า (ไฟท์เตอร์xติวเตอร์)
นิยาย Why R U? เพราะรักใช่เปล่า (สายฟ้าXซน)
แม่น้ำโก-ลก

| แม่น้ำโก-ลก Sungai Golok |
| --- | --- |
ที่มาของชื่อ: 'แม่น้ำมีดพร้า'
ที่ตั้ง
ประเทศ: ไทย/มาเลเซีย
รัฐ/จังหวัด: กลันตัน/นราธิวาส
ลักษณะทางกายภาพ

ต้นน้ำ:  
 • ตำแหน่ง: ทิวเขาสันกาลาคีรี
 
ปากน้ำ:  
 • พิกัด: 6°14′40″N 102°05′26″E﻿ / ﻿6.2445°N 102.0906°E﻿ / 6.2445; 102.0906
ความยาว: 103 กิโลเมตร

อัตราการไหล:  
 • ตำแหน่ง: อ่าวไทย
 
ลุ่มน้ำ
สะพาน: สะพานมิตรภาพไทย-มาเลเซีย
แม่น้ำโก-ลก เป็นแม่น้ำสายสำคัญของภาคใต้ตอนล่างของประเทศไทย เป็นแม่น้ำที่กั้นพรมแดนระหว่างไทยกับมาเลเซีย ชื่อแม่น้ำในภาษามลายูมีความหมายว่า 'แม่น้ำมีดพร้า' แม่น้ำนี้กั้นระหว่างรัฐกลันตันของประเทศมาเลเซียกับจังหวัดนราธิวาสของประเทศไทย และมีสะพานมิตรภาพเชื่อมระหว่างเมืองรันเตาปันจังของมาเลเซียและเมืองสุไหงโก-ลกของไทย โดยเมืองรันเตาปันเจาอยู่ในเขตปลอดอากร
แม่น้ำนี้ไหลลงตรงอ่าวไทยที่อำเภอตากใบ จังหวัดนราธิวาส โดยพื้นที่ริมแม่น้ำนี้ถูกน้ำท่วมประจำฤดูในช่วงมรสุม ครั้งหนึ่ง เคยมีเหตุการณ์น้ำท่วมขนาดใหญ่ในวันที่ 21 ธันวาคม พ.ศ. 2552 ซึ่งก่อให้เกิดการอพยพฉุกเฉินในรัฐกลันตันบางส่วน
แม่น้ำนี้มีต้นกำเนิดที่เขาเยลีบนทิวเขาสันกาลาคีรีในอำเภอสุคิริน แล้วไหลไปที่อำเภอแว้ง อำเภอสุไหงโก-ลก และอำเภอตากใบ รวมมีความยาว 103 กิโลเมตร (64 ไมล์) บริเวณที่แม่น้ำไหลผ่าน โดยเฉพาะอำเภอสุคีริน เคยเป็นที่ตั้งของเหมืองทองคำหลายแห่งมาตั้งแต่ก่อนสมัยสงครามโลกครั้งที่สอง ถึงแม้ว่าปัจจุบันจะไม่ครึกครื้นเหมือนแต่ก่อน แต่อาชีพร่อนทองยังคงมีอยู่ โดยชาวบ้านใช้ภูมิปัญญาการขุดทองเป็นตัวหารายได้เสริมนอกจากการท่องเที่ยว
แผ่นดินไหวในไครสต์เชิร์ช มิถุนายน พ.ศ. 2554

| --- | --- |
โครงสร้างเสียหายจากแผ่นดินไหว
 แผนที่แสดงจุดศูนย์กลางแผ่นดินไหว
เวลาสากลเชิงพิกัด: 2011-06-13 02:20:50
รหัสเหตุการณ์ ISC: 16591901
USGS-ANSS: ComCat
วันที่ท้องถิ่น: 13 มิถุนายน พ.ศ. 2011 (2011-06-13)
เวลาท้องถิ่น: 14:20
ขนาด: 6.0 Mw
ความลึก: 7 กิโลเมตร (4 ไมล์)
ศูนย์กลาง: 43°34′S 172°44′E﻿ / ﻿43.56°S 172.74°E﻿ / -43.56; 172.74
ประเภท: ตามแนวระดับ
พื้นที่ที่ได้รับผลกระทบ: นิวซีแลนด์
ความเสียหายทั้งหมด: อาคารพังทลาย, ไฟฟ้าดับ, ท่อน้ำแตก, ดินเหลว, หินถล่ม
ระดับความรุนแรงที่รู้สึกได้: VIII (อย่างรุนแรง) 
ค่าความเร่งสูงสุดของพื้นดิน: 0.78 g 
ผู้ประสบภัย: เสียชีวิต 1 คน, บาดเจ็บ 46 คน (สาหัส 2 คน)
แผ่นดินไหวในไครสต์เชิร์ช มิถุนายน พ.ศ. 2554 เป็นแผ่นดินไหวดระดับตื้น แมกนิจูด 6.3  ซึ่งเกิดขึ้นเมื่อวันที่ 13 มิถุนายน พ.ศ. 2554 เวลา 14.20 น. ตามเวลาท้องถิ่น (02:20 UTC) มีศูนย์กลางอยู่ลึก 6 กิโลเมตร ห่างจากไครสต์เชิร์ชราว 13 กิโลเมตร ซึ่งเดิมเคยถูกทำลายจากแผ่นดินไหวเมื่อเดือนกุมภาพันธ์ที่ผ่านมา แมกนิจูด 6.3 แผ่นดินไหวครั้งนี้เกิดขึ้นหลังแผ่นดินไหวแมกนิจูด 5.6  ซึ่งเกิดขึ้นในพื้นที่ที่ระดับความลึกเกิน 10 กิโลเมตรเล็กน้อย มีรายงานแยกโดย USGS ว่าเป็นแผ่นดินไหวนี้มีแมกนิจูด 6.0 และมีศูนย์กลางใต้ผิวโลกราว 9 กิโลเมตร
การสั่นสะเทือนอย่างรุนแรงในนครที่เกิดขึ้นภายหลังถูกจัดอยู่ในระดับ 8 ตามมาตราเมร์กัลลี ทำลายอาคารและทำให้เกิดความเสียหายเพิ่มเติมแก่อาคารจำนวนมากที่ได้รับผลกระทบจากแผ่นดินไหวครั้งที่แล้ว หอคอยประวัติศาสตร์ลิตเตลตันไทม์บอลสเตชันที่ได้รับความเสียหาย ก่อนงานรื้อถอนจะเสร็จสิ้น แผ่นดินไหวยังได้ทำสายโทรศัพท์ล่มและทำให้เกิดไฟฟ้าดับเป็นวงกว้าง ราว 54,000 ครัวเรือนไม่มีไฟฟ้าใช้ ค่าบูรณะประเมินไว้เพิ่มขึ้นเป็น 6,000 ล้านดอลล่าร์นิวซีแลนด์ เนื่องจากความเสียหายเพิ่มเติมจากแผ่นดินไหว มีผู้ได้รับบาดเจ็บจากแผ่นดินไหวสี่สิบหกคน และมีชายชราคนหนึ่งเสียชีวิตหลังถูกกระทบกระเทือนจนหมดสติ
แขวงบางอ้อ

13°47′59″N 100°30′41″E﻿ / ﻿13.799616°N 100.511254°E﻿ / 13.799616; 100.511254
| แขวงบางอ้อ |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Bang O
  มัสยิดบางอ้อ ศาสนสถานที่สำคัญของชาวมุสลิมสายเปอร์เซีย หรือชาวแขกแพในไทย  วัดฉัตรแก้วจงกลณี หรือวัดบางอ้อ  สร้างในสมัยรัชกาลที่ 1 แห่งกรุงรัตนโกสินทร์
แผนที่เขตบางพลัด เน้นแขวงบางอ้อ
ประเทศ:  ไทย
เขตปกครองพิเศษ: กรุงเทพมหานคร
เขต: บางพลัด
พื้นที่
 • ทั้งหมด: 2.846 ตร.กม. (1.099 ตร.ไมล์)
ประชากร (2566)
 • ทั้งหมด: 23,691 คน
 • ความหนาแน่น: 8,324.32 คน/ตร.กม. (21,559.9 คน/ตร.ไมล์)
รหัสไปรษณีย์: 10700
รหัสภูมิศาสตร์: 102502
 ส่วนหนึ่งของสารานุกรมประเทศไทย
บางอ้อ เป็นเขตการปกครองระดับแขวง 1 ใน 4 แห่งของเขตบางพลัด ซึ่งได้แก่ แขวงบางพลัด แขวงบางอ้อ แขวงบางบำหรุ แขวงบางยี่ขัน กรุงเทพมหานคร บางอ้อเป็นชุมชนที่เก่าแก่แห่งหนึ่งในกรุงเทพมหานคร ตั้งอยู่ริมฝั่งแม่น้ำเจ้าพระยาฝั่งตะวันตก ในปัจจุบันมีความเจริญอย่างรวดเร็วและเป็นแหล่งที่อยู่อาศัยหนาแน่นมากขึ้น แต่เดิมเป็นพื้นที่รอบนอกซึ่งเป็นพื้นที่สวนป่า สวนผลไม้นานาชนิด เต็มไปด้วยลำน้ำคูคลองมากมาย เช่น คลองเตาอิฐ คลองบางรัก คลองบางพระครู เป็นต้น ที่ลาดชายตลิ่งปกคลุมหนาแน่นด้วยพันธุ์ไม้น้ำ เช่น ต้นอ้อ ต้นพง ต้นลำพู และหญ้าคา ซึ่งถิ่นนี้มี "อ้อ" มากที่สุด อันเป็นที่มาชื่อบางนี้
ครั้งเสียกรุงศรีอยุธยา ใน พ.ศ. 2310 มีผู้คนอพยพเข้ามาตั้งถิ่นฐานในย่านนี้เรื่อยมา และมีความหลากหลายของผู้คน ชุมชน วัฒนธรรม ทั้งจีน มอญ และมุสลิม และชื่อของย่านบางอ้อ เป็นที่รู้จักแพร่หลายมาตั้งแต่รัตนโกสินทร์ตอนต้น ดังปรากฏชื่อใน "นิราศวัดเจ้าฟ้า" ซึ่งประพันธ์ขึ้นโดยสุนทรภู่ ในสมัยรัชกาลที่ 3 แห่งกรุงรัตนโกสินทร์ ดังความว่า
| 0 | 1 | 2 |
| --- | --- | --- |
| ถึงบางอ้อคิดจะใคร่ได้ไม้อ้อ |  | ทำแพนซอเสียงแจ้วเที่ยวแอ่วสาว |
| แต่ยังไม่เคยเชยโฉมประโลมลาว |  | สุดจะกล่าวกล่อมปลอบให้ชอบใจ |
ที่ตั้งและอาณาเขต

แขวงบางอ้อตั้งอยู่ริมฝั่งตะวันตกของแม่น้ำเจ้าพระยา (ทางทิศตะวันออกเฉียงเหนือของฝั่งธนบุรี) มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
ทิศเหนือ ติดต่อกับตำบลบางกรวย (อำเภอบางกรวย จังหวัดนนทบุรี) มีทางรถไฟสายใต้เป็นเส้นแบ่งเขต
ทิศตะวันออก ติดต่อกับแขวงบางซื่อ (เขตบางซื่อ) และแขวงถนนนครไชยศรี (เขตดุสิต) มีแนวกึ่งกลางแม่น้ำเจ้าพระยาเป็นเส้นแบ่งเขต
ทิศใต้ ติดต่อกับแขวงบางพลัด (เขตบางพลัด) มีคลองบางพลัดเป็นเส้นแบ่งเขต
ทิศตะวันตก ติดต่อกับตำบลบางกรวย (อำเภอบางกรวย จังหวัดนนทบุรี) มีทางรถไฟฟ้าชานเมืองสายสีแดงอ่อนเป็นเส้นแบ่งเขต
เส้นทางหลัก

ถนนจรัญสนิทวงศ์ ซอยจรัญสนิทวงศ์ 81–97
สะพานพระราม 6 เชื่อมระหว่างเขตบางพลัดกับเขตบางซื่อ
รถไฟฟ้ามหานคร สายเฉลิมรัชมงคล สายสีน้ำเงิน สถานีบางอ้อ
สถานที่สำคัญ

สำนักงานเขตบางพลัด
โรงเรียนพระรามหกเทคโนโลยี
โรงเรียนวิมุตยารามพิทยากร
โรงเรียนวัดวิมุตยาราม (ซอยจรัญสนิทวงศ์ 98)
โรงเรียนวัดฉัตรแก้วจงกลณี (ซอยจรัญสนิทวงศ์ 94)
โรงเรียนบางอ้อศึกษา (ซอยจรัญสนิทวงศ์ 84/1)
โรงเรียนศานติวิทยา (ซอยจรัญสนิทวงศ์ 95/1)
สถานีดับเพลิงและกู้ภัยบางอ้อ
สถานที่สำคัญ > ศาสนสถาน

วัดวิมุตยาราม
วัดฉัตรแก้วจงกลณี
วัดสามัคคีสุทธาวาส
มัสยิดดารุลอิหฺซาน
มัสยิดบางอ้อ
เฮนรี ซี

| เฮนรี ซี |
| --- | --- |
施至成
ซี เมื่อ ค.ศ. 2017
เกิด: ชือ จื้อเฉิง 15 ตุลาคม ค.ศ. 1924(1924-10-15) เซียะเหมิน, มณฑลฝูเจี้ยน, สาธารณรัฐจีน
เสียชีวิต: 19 มกราคม ค.ศ. 2019(2019-01-19) (94 ปี) มากาตี, ฟิลิปปินส์
การศึกษา: Far Eastern University
อาชีพ: Businessman investor philanthropist
มีชื่อเสียงจาก: ผู้ก่อตั้งเอสเอ็มอินเวสต์เมนต์
คู่สมรส: เฟลิซิดัด ตัน ซี
บุตร: 6 รวมทั้ง เตเรซิตา ซี โคสัน
เฮนรี ตัน ชัย เซียง ซี ซีเนียร์ (อักษรโรมัน: Henry Tan Chi Sieng Sy Sr.) หรือ ชือ จื้อเฉิง (จีน: 施至成; พินอิน: Shī Zhìchéng) เกิดเมื่อวันที่ 15 ตุลาคม ค.ศ. 1924 เป็นนักธุรกิจชาวฟิลิปปินส์เชือสายจีนในธุรกิจค้าปลีกและอสังหาริมทรัพย์ เสียชีวิตเมื่อวันที่ 19 มกราคม ค.ศ. 2019
ซีเกิดที่มณฑลฝูเจี้ยนก่อนที่ครอบครัวจะอพยพมาอยู่ที่ฟิลิปปินส์ตั้งแต่ซีอายุได้ 12 ปี ต่อมาครอบครัวกลับไปเมืองจีนแต่ซีอยู่ที่ฟิลิปปินส์ต่อและได้เปิดร้านขายรองเท้าเล็กๆในกรุงมะนิลาในปี ค.ศ. 1958 หลายทศวรรษต่อมา ร้านค้าขายรองเท้ากลายเป็นเครือห้างสรรพสินค้าขนาดใหญ่ในชื่อ เอสเอ็มอินเวสต์เมนต์ (SM Investments) มีห้างขนาดใหญ่ 77 แห่งทั่วฟิลิปปินส์และจีน ห้างเล็ก 62 แห่ง ซูเปอร์มาร์เก็ต 56 แห่ง และร้านของชำ 200 แห่ง นอกจากนี้ยังเป็นเจ้าของบังโกเดอโอโร ธนาคารที่ใหญ่อันดับสองของจีนและบริษัลอสังหาริมทรัพย์อีกหลายแห่ง
ซีได้รับการจัดอันดับโดยนิตยสารฟอบส์ให้เป็นบุคคลที่ร่ำรวยที่สุดในฟิลิปปินส์ 11 ปีติดต่อกันก่อจะเสียชีวิต โดยมีมูลค่าทรัพย์สินสุทธิประมาณ 19 พันล้านดอลลาร์ก่อนเสียชีวิต
เฮกตาร์

| เฮกตาร์ |
| --- | --- |
ภาพแสดงให้เห็น 1 เฮกตาร์
ข้อมูลทั่วไป
ระบบการวัด: หน่วยที่ยอมรับให้ใช้แก่ระบบเอสไอ
เป็นหน่วยของ: พื้นที่
สัญลักษณ์: ha 
การแปลงหน่วย      
1 ha ใน ...: ... มีค่าเท่ากับ ...
 
   ระบบเอสไอ:    104 m2
   ระบบอังกฤษ และสหรัฐ:    1 ha 11,960 sq yd; 2.4711 เอเคอร์
เฮกตาร์ คือหน่วยของพื้นที่ มักย่อว่า ha จากภาษาอังกฤษ hectare
1 เฮกตาร์ มีค่าเท่ากับ:
พื้นที่ของสี่เหลี่ยมจัตุรัสที่แต่ละด้านยาว 100 เมตร
10,000 ตารางเมตร
100 อาร์
1 ตารางเฮกโตเมตร
0.003 861 02 ตารางไมล์
2.471 053 81 เอเคอร์
6 ไร่ 1 งาน
2,500 ตารางวา
ดูเพิ่ม

เมตร
การแปลงหน่วย
อันดับของขนาด (พื้นที่)
| ด ค กระบบหน่วยวัดระหว่างประเทศ (ระบบเอสไอ) |
| --- | --- | --- |
| หน่วยฐาน | กิโลกรัม  ·  เคลวิน  ·  แคนเดลา  ·  เมตร  ·  โมล  ·  วินาที  ·  แอมแปร์ |  |
| หน่วยอนุพัทธ์ | เกรย์  ·  คาทัล  ·  คูลอมบ์  ·  จูล  ·  ซีเมนส์  ·  ซีเวิร์ต  ·  นิวตัน  ·  ปาสกาล  ·  เทสลา  ·  เบ็กเคอเรล  ·  ฟารัด  ·  เรเดียน  ·  ลักซ์  ·  ลูเมน  ·  วัตต์  ·  เวเบอร์  ·  โวลต์  ·  สเตอเรเดียน  ·  องศาเซลเซียส  ·  โอห์ม  ·  เฮนรี  ·  เฮิรตซ์ |  |
| หน่วยที่ยอมรับให้ใช้แก่ระบบเอสไอ | ชั่วโมง  ·  ดอลตัน  ·  เดซิเบล  ·  ตัน  ·  นาที  ·  เนเปอร์  ·  ลิตร  ·  ลิปดาและพิลิปดา  ·  วัน  ·  หน่วยดาราศาสตร์  ·  องศา  ·  อิเล็กตรอนโวลต์  ·  เฮกตาร์ |  |
| ดูเพิ่ม | การแปลงหน่วย  ·  คำอุปสรรคเอสไอ  ·  คำนิยามหน่วยในปี 2005–2019  ·  การนิยามหน่วยใหม่ในปี 2019  ·  ระบบการวัด |  |
 หมวดหมู่